Ağ gül, qırmızı gül, hələ sarı gül
Könül yaylasında üç gül açılmış 
Ağ gül, qırmızı gül, hələ sarı gül - 
Bir-birindən gözəl, doğmuş, ayrılmış 
Ağ gül, qırmızı gül, hələ sarı gül.

Birisi olmuşdur başlar bəlası,
Biri domurlanmış atəş parası,
Birisi də cənnət bağı, laləsi 
Ağ gül, qırmızı gül, hələ sarı gül.

İlk bahardır, yaylalara köçülmüş,
Yar əlindən dolu badə içilmiş, 
Əlvan-əlvan olmuş, tazə açılmış,
Ağ gül, qırmızı gül, hələ sarı gül.

Aşıq isən tərkeyləmə hümməti, 
Ustamdan qeyriyə etməm minnəti, 
Birin Məsləkiyə verdi Ruhsəti:
Ağ gül, qırmızı gül, hələ sarı gül.
Qoşmalar